Document ID: 32004R0708

Kommissionens forordning (EF) nr. 708/2004
af 16. april 2004
om fastsættelse for visse mejeriprodukter af de mængder, der er disponible i perioden 1. maj til 30. juni 2004 inden for rammerne af de kontingenter, der er åbnet af EF
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1),
under henvisning til Kommissionens forordning (EF) nr. 2535/2001 af 14. december 2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter(2), særlig artikel 16, stk. 2, og
ud fra følgende betragtninger:
(1) Ved tildelingen af importlicenser for de første fire måneder af 2004 for visse kontingenter, der er omhandlet i forordning (EF) nr. 2535/2001, var den mængde, der var ansøgt om licens for, mindre end den disponible mængde for de pågældende produkter. Den disponible mængde for hvert kontingent i perioden 1. maj til 30. juni 2004 bør derfor fastsættes, idet der tages højde for de mængder, der ikke er tildelt, og som følger af Kommissionens forordning (EF) nr. 126/2004(3) og (EF) nr. 178/2004(4) om, i hvilket omfang de ansøgninger om importlicenser, som er indgivet i januar 2004 vedrørende visse mejeriprodukter inden for de toldkontingenter, der blev åbnet ved forordning (EF) nr. 2535/2001, kan imødekommes.
(2) For at skabe klarhed og sammenhæng bør de disponible mængder for samtlige kontingenter, der åbnes i perioden 1. maj til 30. juni 2004, fastsættes -
UDSTEDT FØLGENDE FORORDNING:
Artikel 1
De mængder, der er disponible i perioden 1. maj til 30. juni 2004 for importårets andet halvår for visse kontingenter, der er omhandlet i forordning (EF) nr. 2535/2001, er angivet i bilaget.
Artikel 2
Denne forordning træder i kraft den 17. april 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. april 2004.

Labels: 3
17
6